CELEX: 32011R0774
Language: bg
Date: 2011-08-02 00:00:00
Title: Регламент за изпълнение (ЕС) № 774/2011 на Комисията от 2 август 2011 година относно класирането на някои стоки в Комбинираната номенклатура

4.8.2011   
            
            
               BG
            
            
               Официален вестник на Европейския съюз
            
            
               L 201/6
            
         РЕГЛАМЕНТ ЗА ИЗПЪЛНЕНИЕ (ЕС) № 774/2011 НА КОМИСИЯТА
   от 2 август 2011 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общи правила за тълкуване на Комбинираната номенклатура. Тези правила се прилагат също така към всяка друга номенклатура, която изцяло или частично се основава на нея, или която добавя допълнителни подраздели към нея и която е създадена със специфични разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, да може да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Комитетът по Митническия кодекс не е изразил становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 2 август 2011 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Продукт под формата на комплект за продажба на дребно, съдържащ:
                  
                              —
                           
                           
                              дървен съд с квадратна форма и квадратна вдлъбнатина, в която да се сложи свещ, без да има нужда от опора като например клин, който да я придържа, както и
                           
                        
                              —
                           
                           
                              свещ.
                           
                        Свещта е така оформена, че да се постави плътно и стабилно във вдлъбнатината на дървения съд.
               
               
                  4421 90 98
               
               
                  Класирането се определя от Общите правила 1, 3, буква б), и 6 за тълкуване на Комбинираната номенклатура и от описанието на кодове по КН 4421, 4421 90 и 4421 90 98.
                  Изделията изпълняват критериите за класирането на стоки под формата на комплекти. Дървеният съд е компонентът, който придава основния характер на изделието.
                  Изключва се класирането на дървения съд в позиция 9405, тъй като самостоятелно не може да бъде идентифициран като свещник.
                  Тъй като дървеният съд се класира в съответствие със съставляващия го материал, продуктът се класира с код по КН 4421 90 98 като дървено изделие.